Document ID: 32014D0773

KOMISIJAS ĪSTENOŠANAS LĒMUMS
(2014. gada 30. oktobris),
ar ko attiecībā uz Eiropas Parlamenta un Padomes Regulas (EK) Nr. 452/2008 par izglītības un mūžizglītības statistikas izveidi un pilnveidi īstenošanu piešķir atbrīvojumus Beļģijai, Īrijai, Francijai, Maltai un Somijai
(izziņots ar dokumenta numuru C(2014) 7865)
(Autentisks ir tikai teksts angļu, franču, holandiešu, maltiešu, somu un zviedru valodā)
(2014/773/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 23. aprīļa Regulu (EK) Nr. 452/2008 par izglītības un mūžizglītības statistikas izveidi un pilnveidi (1) un jo īpaši tās 6. panta 3. punktu,
ņemot vērā Beļģijas Karalistes, Īrija, Francijas Republikas, Maltas Republikas un Somijas Republikas iesniegtos pieprasījumus,
tā kā:
(1)
Ar Regulu (EK) Nr. 452/2008 tiek nodibināts vienots satvars sistemātiskai Eiropas statistikas izveidei par izglītību un mūžizglītību. Tā attiecas uz statistikas izveidi par pieaugušo piedalīšanos mūžizglītībā.
(2)
Regulas (EK) Nr. 452/2008 6. panta 3. punktā paredzēts, ka, pamatojoties uz objektīviem iemesliem, vajadzības gadījumā dalībvalstīm var pieņemt ierobežotus atbrīvojumus.
(3)
Beļģijas Karaliste, Īrija, Francijas Republika, Maltas Republika un Somijas Republika iesniedza pieprasījumus piešķirt atbrīvojumus saistībā ar vajadzību veikt būtiskus pielāgojumus valstu statistikas sistēmās, lai panāktu pilnīgu atbilstību Regulai (EK) Nr. 452/2008.
(4)
Tādēļ minētajām dalībvalstīm būtu jāpiešķir šādi atbrīvojumi.
(5)
Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO LĒMUMU.
1. pants
Īrijā datu vākšana otrajam apsekojumam par pieaugušo piedalīšanos un nepiedalīšanos mūžizglītībā (turpmāk “otrais pieaugušo izglītības apsekojums”) notiek no 2017. gada 1. janvāra līdz 31. decembrim. Pārskata periods, par kuru vāc datus par piedalīšanos mūžizglītības pasākumos, ir 12 mēneši pirms intervijas.
Francijā un Somijā datu vākšana otrajam pieaugušo izglītības apsekojumam notiek no 2017. gada 1. janvāra līdz 30. jūnijam. Pārskata periods, par kuru vāc datus par piedalīšanos mūžizglītības pasākumos, ir 12 mēneši pirms intervijas.
Beļģija un Malta deviņu mēnešu laikā pēc valsts datu vākšanas perioda beigām nosūta Komisijai (Eurostat) koriģētas mikrodatu datnes par otro pieaugušo izglītības apsekojumu.
2. pants
Šis lēmums ir adresēts Beļģijas Karalistei, Īrijai, Francijas Republikai, Maltas Republikai un Somijas Republikai.
Briselē, 2014. gada 30. oktobrī

Labels: 12
9
19
15